Pajarón

Pajarón [paĥaRON] (Birdego) estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La lokano nomiĝas "pajaronero". La censita loĝantaro en 2016 estis de 84 loĝantoj kaj la denseco estas de 1,6 loĝ/km².

 Situo 
Pajarón estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la orienta parto de la Provinco Kvenko, je altitudo de 1,051 m super marnivelo. La areo de ties teritorio estas de 52,61 km². La geografiaj koordinatoj estas 39°57′27″N 1°46′59″Ok.

 Historio 
eta|300px|maldekstre|Vido de la ruinoj de la kastel-turo de Pajarón, celo de la batalo de 1289, kun detalo de la interno (2017).
En 1289 okazis batalo ĉe Pajarón inter kastilianoj kaj aragonanoj.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Pajarón, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Pajarón kie oni alvenis al la nunaj 84. Fakte la loĝantaro duoniĝis dum la lastaj tri jardekoj.

 Ekonomio 
Agrikulturo kaj brutobredado tradicie. Servoj kaj loĝejoj, ĉefe pro proksimeco al la provinca ĉefurbo.

 Bildaro 

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko